Komission asetus (EY) N:o 1597/2002, annettu 6 päivänä syyskuuta 2002, neuvoston direktiivin 1999/105/EY soveltamista koskevista yksityiskohtaisista säännöistä metsänviljelyaineiston perusaineistosta laadittavien kansallisten luetteloiden muodon osalta



Virallinen lehti nro L 240 , 07/09/2002 s. 0034 - 0038



Komission asetus (EY) N:o 1597/2002, annettu 6 päivänä syyskuuta 2002, neuvoston direktiivin 1999/105/EY soveltamista koskevista yksityiskohtaisista säännöistä metsänviljelyaineiston perusaineistosta laadittavien kansallisten luetteloiden muodon osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon metsänviljelyaineiston pitämisestä kaupan 22 päivänä joulukuuta 1999 annetun neuvoston direktiivin 1999/105/EY(1) ja erityisesti sen 10 artiklan 3 kohdan, sekä katsoo seuraavaa: (1) Direktiivin 1999/105/EY 10 artiklan 1 kohdan mukaan kunkin jäsenvaltion on laadittava kansallinen rekisteri alueellaan hyväksytystä eri lajien perusaineistosta. (2) Saman direktiivin 10 artiklan 2 kohdan mukaan jäsenvaltioiden on laadittava tiivistelmä kansallisesta rekisteristä kansallisen luettelon muodossa ja luettelo on toimitettava pyynnöstä komissiolle ja muille jäsenvaltioille. Kansallisten luettelojen on oltava muodoltaan yhteneviä kunkin direktiivin 1999/105/EY 4 artiklan 2 kohdan b alakohdassa tarkoitetun ja kutakin metsänviljelyaineiston luokkaa varten saman direktiivin 2 artiklan 1 kohdassa täsmennetyn "hyväksymisyksikön" osalta. Luokissa "siemenlähde tunnettu" ja "valikoitu" sallitaan tiivistelmä perusaineistosta yhdellä lähtöisyysalueella. Yksityiskohtaiset tiedot siitä, mitä luettelon on sisällettävä, annetaan edellä tarkoitetussa 10 artiklan 2 kohdassa. (3) Jotta kansalliset luettelot toimisivat moitteettomasti ja niitä voidaan verrata toisiinsa, nämä luettelot olisi laadittava vakiomuotoisina yhteisön tasolla. Tältä pohjalta komissio voi julkaista direktiivin 11 artiklan 1 kohdassa tarkoitetun luettelon nimeltään "Yhteisön luettelo metsänviljelyaineiston tuotantoon hyväksytystä perusaineistosta". (4) Tässä asetuksessa säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Kunkin jäsenvaltion on laadittava direktiivin 1999/105/EY 10 artiklan 2 kohdassa tarkoitettu kansallinen luettelo liitteessä olevaa vakiomuotoa noudattaen. Kunkin jäsenvaltion on pyynnöstä annettava luettelonsa komission ja muiden jäsenvaltioiden käyttöön sähköisenä laskutaulukkona tai tietokantana. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä syyskuuta 2002. Komission puolesta David Byrne Komission jäsen (1) EYVL L 11, 15.1.2000, s. 17. LIITE JÄSENVALTIOIDEN HYVÄKSYMÄN PERUSAINEISTON KANSALLISTEN LUETTELOJEN VAKIOMUOTO A OSA perusaineiston kansallisen luettelon rakenne >PIC FILE= "L_2002240FI.003502.TIF"> B OSA Ohjeet tämän liitteen A osassa olevan perusaineiston kansallisen luettelon eri sarakkeiden täyttämiseksi 1. Lajit luetellaan aakkosjärjestyksessä (sarake B) ja kunkin lajin osalta luokittain (direktiivin 1999/105/EY 2 artiklan 1 kohta) (sarake C) niin, että ensimmäisenä on siemenlähde tunnettu ja sitten valittu, alustavasti testattu ja testattu. Alustavasti testattu -luokassa järjestys on siemenviljelys, perheen (perheiden) vanhemmat, klooni ja kloonisekoitus, ja testattu-luokassa taasen esitetään metsikkö ennen siemenviljelystä. 2. Sarakkeita täytettäessä on käytettävä tämän liitteen B osan 4 kohdassa täsmennettyä vakiojärjestystä ja -koodeja. 3. Sarake B täytetään tämän liitteen B osan 5 kohdassa olevien lyhennysten mukaisesti. 4. Tämän liitteen A osassa olevan perusaineiston kansallisen luettelon sarakkeita koskeva vakiojärjestys ja -koodit >TAULUKON PAIKKA> Jos jokin sarake jää tyhjäksi, siihen on merkittävä NA (Not Applicable), jotta on selvää, että sarake ei ole jäänyt tyhjäksi vahingossa. Sarakkeita F, G, H ja J ei tarvitse täyttää perusaineistosta, joka on tyypiltään perheen (perheiden) vanhemmat, klooni tai kloonisekoitus. 5. Puulajien ja niiden keinotekoisten risteymien kasvitieteelliset lyhenteet tämän liitteen A osassa olevaa kansallisen luettelon saraketta B varten >TAULUKON PAIKKA>